Аоппозициаа аҳәынҭқарра аҧышәара иаҟәыҵны, апарламент ашҟа ахынҳәреи, ихынҳәны анормалтә политикатә процесс аҽалархәреи, ауаа рымаҵ аура алагареи рыдазгалоит, — иҳәеит Қырҭтәыла апарламент ахантәаҩы Арчил Ҭалакваӡе.
Иара иажәақәа рыла, аполитикатә кризис алҵразы мҩа заҵәык ауп иҟоу, ажәлар иалырхыз аоппозициатә партиақәа зегьы апарламент аусура рхы аладырхәыроуп.
Иара ишазгәеиҭаз ала, аиҿцәажәарақәа рымҩаҧгареи аиқәшаҳаҭреи ҟалоит иҵабыргу аҭагылаазашьақәа мацара рыла.